**Viktorija Mišeikytė - Lietuvos merginų tinklinio rinktinėje**

2017m. sausio 13 - 15 dienomis Kaune vyko 2017 m. Europos jaunių merginų tinklinio čempionatas, kuriame dėl kelialapio į finalinį  etapą kovojo Lietuvos, Lenkijos, Čekijos ir Estijos komandos. Lietuvos tinklininkės užėmė trečiąją vietą.

Pirmą kartą Lietuvos rinktinės sudėtyje žaidė Pagėgių meno ir sporto mokyklos tinklininkė Viktorija Mišeikytė (treneris Antanas Musvydas). Į Lietuvos rinktinę Viktorija buvo pakviesta 2015 m. po sėkmingo pasirodymo Lietuvos čempionate su Pagėgių savivaldybės meno ir sporto mokyklos merginų komanda. Sportininkė buvo išvykusi mokytis ir treniruotis į Kauną. Nuo šių mokslo metų pradžios Viktorija grįžo mokytis į Pagėgių Algimanto Mackaus gimnaziją, treniruotis – į Pagėgių savivaldybės meno ir sporto mokyklą.

 Pagėgių savivaldybės meno ir sporto mokyklos informacija